open-index/open-wikipedia-markdown huggingface dataset:
Eddie Tagoe

**Eddie Tagoe** anɛ Ghana nid kanɛ an sini maan, o yʋʋr yiya hali o sini maalig la pʋʋgin yʋʋm tusir, kɔbiswai nɛ pisyɔpɔi saŋa nɛ yʋʋm tusir, kɔbiswai nɛ pisnii naar saŋa (1970s nɛ 1980s).

## Pinilig
O saam anɛ Asafoatshe Ayah Tagoe, Eddie Tagoe kɛŋ London zamis nɔba nɛ nʋʋs duta yela ka nyaan zamis sini maalig. O da paam sʋŋiri yi Ghana gɔmɛna ni ye o kɛŋ zamisi bɛ Royal Academy of Dramatic Art London sʋʋlim.

## Sini maalig
Ba tɛnr Tagoe yela nɛ on da paasi maal sininam ayi banɛ an: As the hippie "Presuming Ed"  yʋʋm tusir, kɔbiswai nɛ pisnii nɛ yɔpɔi (1987) nɛ Withnail and I, tʋʋm kanɛ ka o da pinili tʋm sini kan pʋʋgin yʋʋm tusayi la (2000); ka lɛn maali sini kanɛ ka o an kuomin faandi bɛ yʋʋm tusir, kɔbiswai nɛ pisnii nɛ yinne ka ba pʋd ye Raiders of the Lost Ark. Anina o da anɛ one ka ba tʋmid, o tʋʋm da anɛ ye o kɛŋ nyɛ Indiana Jones yiiga ka o baŋ ye Nazis kpɛn anriŋ kanɛ ka Jones mɛ da ye o kpɛnɛ tu suor la. On daa nan pʋ ia paam Jones la, one gɔsid anriŋ la yela la da tis o nɔɔr ye o lɛn gɔs yaas, ka o lɛbis tɔɔtɔɔ ye "m nyɛ o!", ka tiesi kpa Jones ka o bɛ kuomin la lubidi kpaad Nazi anriŋ la ni.

Tagoe da yi sini kanɛ ka ba  pʋd yʋʋr ye, Who Is Killing the Great Chefs of Europe? (1978) la, ka lɛn an "Chocolate Mousse" yʋʋm tusir, kɔbiswai nɛ pisnasi nɛ anaasi (1984) sini kanɛ an, Top Secret! la. O da paasi maal sininam bɛdigʋ wʋʋ ban da pʋd o Sgt. Gwambe bɛ Baby: Secret of the Lost Legend (1985), nɛ The Dogs of War (1980), Pink Floyd The Wall (1982) nɛ Spaghetti House (1982). Tagoe mɛ paasi maal sininam bɛdigʋ bɛ British television ni, ba sieba an Legacy of Murder, Prospects, nɛ The Bill, ka li kɛ ka nidib bɛdigʋ baŋ o bɛ British TV ni ye o anɛ sini maan.

## Nuus nɛ nɔba laafi zamisig
In yʋʋm tusir, kɔbiswai nɛ piswai nɛ anu (1995) la, o da lɛb o nuus nɛ nɔba  laafi zamisig la pʋʋgin, ka ba gaŋ o ye o aan li tʋmtʋmi bɛ Newcastle United F.C.

## Sininam

## Gbanvɛɛnsa
George Williams

**George Brigars Williams** (yʋʋm tusir, kɔbiswai nɛ pisi nɛ wai, pinilig nwadig, daba nii daar, ka o kum dabisir  an yʋʋm tusayi nɛ piinɛ yuobʋ, pinilig nwadig, dabisir yinne daar, 8 January 1929 – 1 August 2016) da anɛ Ghana nid kanɛ an sini maan.

## O pinilig nɛ sakur yela
Ba da dʋa o nɛ yʋʋm tusir, kɔbiswai nɛ pisi nɛ wai, pinilig nwadig, daba nii (8 January 1929) bɛ Sekondi, Western Region, Ghana, ka o ma yʋʋr buon Nora Awoonor Williams ka o saam yʋʋr buon Francis Awoonor Williams. O tʋŋ dɔlisnɛ paae Awoonor Williams zak dim nɛ Awoonor-Renner family yir dim.

O da kɛŋ sakur nɛ Aggrey Memorial Secondary School, Achimota School and Adisadel College dinɛ bɛ Cape Coast, Ghana sʋʋlim, din yi yʋʋm  tusir, kɔbiswai nɛ pisnaasi nɛ yinne paae yʋʋm tusir, kɔbiswai nɛ pisnaasi nɛ nu (1941 to 1945), o secondary education saŋa la, ka mɛ kɛŋ Nelson College din yi yʋʋm tusir, kɔbiswai nɛ pisnaasi nɛ anii paae yʋʋm tusir, kɔbiswai nɛ pisnu (1948 paae 1950) ka lɛn kɛŋ Balham & Tooting College of Commerce dinɛ bɛ United Kingdom la, din yi yʋʋm  tusir, kɔbiswai nɛ pisnu paae yʋʋm tusir, kɔbiswai nɛ pisnu nɛ yiŋa la (1950 to 1952) din nyaaŋ ka o kɛŋ zamis sini maaligi bɛ Stage Craft Centre dinɛ bɛ London, United Kingdom la.

## Sininam
•	Ultimate Paradise

•	Build Your Ark

•	His Majesty's Sergeant

## Tʋʋma
Fʋ yaa yis o  sini maalig tʋʋma kanɛ ka o da tʋm Ghana kpala la, Williams da maan laad diema bɛ Julian Green's South bɛ London's Arts Theatre ni. O da paas o mɛŋ nɛ musical ballet Caribbean Heatwave sini maalig kanɛ an Little Theatre bɛ Jersey la. O da maal diema bɛdigʋ bɛ BBC West African Service ka mɛ yʋm yʋʋma bɛdigʋ nɛ  great jazz yʋmyʋmidib England tɛŋin ka ba sieba an Hurry Cline, Mike Makenzie, Shake Kean nɛ Joe Harriot. O paasi maal sini bama: Last Hope, Genesis Chapter X, Black Sunday, Dirty Deal, Friday At 4:30, Justice, The Young And The Old, Bloody Mary, My Sister's Honor nɛ sini kanɛ da di yaan Ghana kpala ka ba buon Ultimate Paradise la. O  da an paan-paani bɛ Accra Film School (AFS), sini zamisig sakur kanɛ bɛ Accra.

## O yin yela
William da mɔr pʋa nɛ biis anu. O kum dabisir anɛ yʋʋm tusayi nɛ piinɛ yuobʋ, pinilig nwadig, dabisir yinne daar (1 August 2016), o da mɔr nɛ yʋma pisnii nɛ ayɔpɔi, bɛ Korle Bu Teaching Hospital dinɛ bɛ Accra sʋʋlim la.

## Gbanvɛɛnsa
Kwaku Sintim-Misa

**Kwaku Sintim-Misa** aka **"KSM"** (dʋam- yʋʋm tusir, kɔbiswai nɛ pisnu nɛ ayuobʋ, 1956) anɛ Ghana nid kanɛ an sini maan, siya sɔb, one tisid labaya,, nɛ gbansɔbid. O diema sieba bɛ walis nɛ TV nam ni. One gɔsid diem kanɛ buon The KSM Show la.

## Pinilig
Da paas nɛ o dʋadib biis ayuobʋ ni ka ba dʋa o yʋʋm tusir, kɔbiswai nɛ pisnu nɛ yuobʋ, naar nwadig, daba nu daar (December 5, 1956), Kumasi tɛnpʋʋgin. O da kɛŋ UST Primary School, Presbyterian Boys' Senior High School, nɛ Prempeh College. On da naae college la, o da paam zamisigi yi lʋgir kanɛ nyɛ yʋʋr Ghana kpala, National Film and Television Institute dinɛ bɛ Accra sʋʋlim, Ghana la.

On da bɔɔd diema yela la, KSM da bas Africa sʋʋlim yi naasaatɛŋ ye o zamis sini maaligi bɛ Trinity College linɛ bɛ Connecticut , United States la. O da kɛŋ tuoni paam gbaŋ kanɛ an Master of Fine Arts in film production yi New York University.

## Tʋʋma
KSM da pinil o sini maalig nɛ Off-Broadway nɛ diema maalig. O da paasi maal sini kanɛ buon American crime series Law & Order nɛ sini kanɛ an Medal of Honor Rag (tuongat da anɛ one die yaan piini yi Tony Award ni, Lloyd Richards.) KSM da an  African nid kanɛ an yiiga da maal sini bɛ Off-Broadway on da maal diema kanɛ buon Thoughts of a Confused Black Man, on maa da maali li paal nidibi nɛɛsid taaba bɛ United States sʋʋlim siem. Yʋʋm tusir, kɔbiswai nɛ piswai nɛ ayɔpɔi (1997) ka o da lɛb Ghana. On da lɛb na la, pʋ yʋʋgɛ ka o kilim one pianad walisin; on da tʋm nɛ Talk Shop la da kɛ ka Ghana sɔnsid walis pʋʋgin. KSM mɔr baŋir nɛ pianad pʋʋgin ka linɛ kɛ ka banɛ kɛlisid laasid nɛ o pianad tɛnmaalig yela. O kɛŋ tuoni yis diem kanɛ an Nyame Som Ye De, dinɛ  da kɛ ka Ghana dim tɛnɛs bɛdigʋ kati waae winpʋʋsim yela.

Nidibi da mi o ye o anɛ one pianad walis ni la, KSM da pinil diema kanɛ nyɛ yʋʋr hali Ghana kpala: Thank God It's Friday (TGIF). TGIF da anɛ diema kanɛ bɛɛ li kɔn ka ba pianad sakur nɛ ninsaal sʋŋir yela. KSM da die yaan piini kanɛ an Radio and Television Personality Television Entertainment Show Host of the Year (2011) on da maan diem kanɛ an TGIF la yela.

KSM sɔb diema gbana, ka gaad tuoni maali ba, ka maal diem banɛ an siya diema wʋsa, sieba anɛ Saga of a Returnee, Afia Siriboe, nɛ Politically Incorrect. KSM's mɔr nɛ o siya la maani paan nidib bɛilim, ligidi iieb, nɛ gɔmɛna naadɔɔg dɔlisim yela Ghana sʋʋlim. Lʋgir kanɛ gɔsidi li yela anɛ Sapphire Ghana Limited, diema zinig kanɛ ka o da pinili li, ka dɔlisi maal diema paal ninsaal bɛilim an siem.

Yʋʋm tusayi nɛ awai la (2009), KSM da yis sini kanɛ waam biela ka pʋdi li yʋʋr ye Double. O sɔb diema gbana ka maal sini diema Tv nam ni, ka ba sieba an Hot Bench, Divorce Court, Action Security, nɛ laafi yela sini nam. Ogya FM anɛ o TV ni tʋʋm kanɛ ka o tʋm daba yi nwa, linɛ an ye li saal nidib ban na paam tiakir yela, ka ba gɔsi li bɛ Panafrican Film and Television Festival of Ouagadougou linɛ Burkina Faso sʋʋlim la.

## O yin yela
Banɛ da dʋa Sintim-Misa anɛ Rt. Rev. Godfried Kwadwo Sintim-Misa, one da an kpɛɛm tis Presbyterian Church of Ghana, nɛ Mary Oforiwaa Sintim-Misa. O mɔr pʋa nɛ biis anu ka ba yinne an rapper Yaw (Blackway).

## Gbanvɛɛnsa
Abdul Salam Mumuni

**Abdul Salam Mumini** anɛ Ghana nid kanɛ maan sini.

## Tʋʋma
Sini kanɛ ka o maal yiiga anɛ *God Loves Prostitutes*, anina ka Nollywood sini maan, Genevieve Nnaji da paas. Salam's Venus Film Production nyaŋi yis nimbama nwa baŋir paalʋ: Van Vicker, Jackie Aygemang, Nadia Buari ka bɛdigʋ nan kpɛlim.

## Sini banɛ ka o paas
·        *Return of Beyonce*

·        *Beyonce*

·        *Mummy's Daughter*

·        *Wedlock of the Gods*

·        *Darkness of Sorrow*

·        *My mothers Heart*

·        *Divine Love*

·        *Heart of Men*

·        *The Game*

·        *Foreplay*

## Gbanvɛɛnsa
Deadly Voyage

**Deadly Voyage** da anɛ sini diema dinɛ ka John Machkenzie da an tuongat ka Stuart Urban sɔbi di yυυma 1996 la ni. Union Pictures nɛ John Goldschmidt's Viva Films dimi da laasi maan n pυdigidi tisid BBC Films nɛ HBO dim.

## Diema dɔlisυg
Aboard cargo ship MC Ruby la, zien New York Tempυυgυn, ayuobυ zɔ bɔdig n yi laa ayinne ni yidigi li. Ba zɔ yi aanrυg la ni, amaa ka New York dim polis gbanae ba. MC Ruby's Ukrainian dim la da gɔsid yɛlbama wυsa ka di an laadi tisi ba, amaa ka aanrυg la kpɛɛm nɛ o yiiga nyaandɔl la, lon Pesin, di da pυ malisi baa, ba mi ye banɛ sua zɔɔ kena la na nwɛɛ sam kati waae aanrυg tυυma ni wυυ tusa kɔbis nɛ zak yɛl dolla nam ni. Nɛ ka tυmtυm kpɛɛm Andreas Vlachos kena ye o gɔs bɛog tυυma yɛla ka piana saal ye ban a nwɛɛ crew la sam ka di gaad ala.Din nyaaŋ, ka *MC Ruby* ken Ghana na, ani ka dock tυm Kingsley Ofosu.

## Cast

* Omar Epps as Kingsley Ofosu
* Joss Ackland as Ship's Captain
* Sean Pertwee as Ion Plesin
* David Suchet as Andreas Vlachos
* David Dontoh as Bob
* Oscar Provencal as Charles
* Juliet Asante as Albert's Wife
The Cursed Ones (2015)

**The Cursed Ones** anɛ yʋʋm tusayi nɛ piinɛ nu (2015) British sini ka one da gɔsi li yela an Nana Obiri Yeboah ka one gaad tuon an Nicholas K. Lory. One sɔb sini gbaŋ kanɛ anɛ Maximilian Claussen. Sini la paal nɛ sɔ sɔnɔs o tiraan ka Winaam tʋmtʋm mɛ bɛɛ anina, bɔɔd on na niŋ siem faane one ka ba ye o anɛ sɔnela, ye li paan West Africa dimi nan maan maliŋ sieba.
Sini la paam yaan piini abʋtan yi Africa Movie Academy Awards ni, yʋʋm tusayi nɛ piinɛ yuobʋ (2016), ka piini la anɛ Best Director, Best Cinematography, nɛ Best Production Design. Ba da gaŋi li nɔɔrim piinɛ tan bɛ AMAA awards, ka li paal ye sini kan ka ba da gaŋi gaad o taaba yʋʋm tusayi nɛ piinɛ yuobʋ la  (2016).

## Banɛ paas
•	Oris Erhuero an Godwin Ezeudu

•	Jimmy Jean-Louis an Paladin

•	Ama K. Abebrese an Chinue

•	Joseph Otsiman an Pastor John Moses

•	Ophelia Dzidzornu an Asabi

•	Fred Amugi an Pastor Uchebo

•	David Dontoh an Bartender

•	Rama Brew an Village Elder

•	Akofa Edjeani Asiedu

## Li maalig
Ba maal sini la nɛ Ghana sʋʋlim. Sini la zinis bɛdigʋ da maal nɛ tɛnkpɛŋ yinne kanɛ bɛ Eastern Region, Ghana sʋʋlim.

## Yisig
Ba da yis The Cursed Ones sini la Hackney Picturehouse linɛ bɛ London la, England ka li paas ban da gaŋi li ye li paas Royal African Society's Film Africa festival ni la. Yʋʋm tusayi nɛ piinɛ yuobʋ (2016) sini la da paas o taaba banɛ nyaadi bɛ Pan African Film Festival, Los Angeles sʋʋlim, Atlanta Film Festival, Helsinki African Film Festival, 27th Annual Emden International Film Festival, nɛ New York African Film Festival linɛ bɛ Lincoln Center for the Performing Arts ka banɛ da paasi gɔsi li yela an Human Rights Watch la.

## Piini

## External links
* Zissou Pictures Official Film page
* The Cursed Ones at Rushlake Media
* 
* Adventures of Sinbad actor, Oris Erhuero talks about shooting The Cursed Ones 

## Gbanvɛɛnsa
Sankofa (film)

**Sankofa** (Amharic: ሳንኮፋ) anɛ yʋʋm tusir, kɔbiswai nɛ piswai nɛ atan (1993) sini kanɛ ka Ethiopia dim maal, ka one sɔbi li ka gaadi li tuon an Haile Gerima li paal nɛ Atlantic slave trade ka ba da kuosid nidib sankpanasim la. Banɛ paas sini la ni anɛ Oyafunmike Ogunlano, Kofi Ghanaba, Mutabaruka, Alexandra Duah, nɛ Afemo Omilami. Sankofa yinɛ Akan buudi pianad kanɛ bɛ Ghana la, ka li gbin an "lɛm, ieem, ka nyɛ yaam, paŋ nɛ tiir," wan wʋʋ Dr. Anna Julia Cooper yel siem la. 'Sankofa' paal ye fʋ da tami sankanɛ gaad ka gɔsid bɛɛg yela.

Sini la pʋʋgin, zanbin kanɛ ka ba nɔki paal Sankofa anɛ dawan lʋŋ nwɛɛd. Gerima sini nwa paal ye African dim pʋ tammidi ba buudi malima nɛ ban yi siel naa. Gerima nɔknɛ Mona paal Africa dimi mi ban yi siel na ka "pʋ tammid ban yi siel naa" (Gerima).

## Cast

* Kofi Ghanaba as Sankofa
* Oyafunmike Ogunlano as Mona/Shola
* Alexandra Duah as Nunu
* Nick Medley as Joe
* Mutabaruka as Shango
* Afemo Omilami as Noble Ali
* Reggie Carter as Father Raphael
* Mzuri as Lucy
* Jimmy Lee Savage as Mussa
* Hasinatu Camara as Jumma
* Jim Faircloth as James
* Stanley Michelson as Mr. Lafayette
* John A. Mason
* Louise Reid
* Roger Doctor as Nathan
* Alditz McKenzie as Kuta
* Chrispan Rigby as Photographer
* Maxwell Parris as Baby Ngozi
* Hossana Ghanaba
*

## See also

* Africanfuturism
* List of films featuring slavery
* List of Afrofuturist films

## Further reading

* Pamela Woolford, PDF "Filming Slavery: A Conversation with Haile Gerima" Transition, No. 64. (1994), pp. 90–104.
*

## External links

* Sankofa Official Site
* Paper on proverbs in film
* *Sankofa* at IMDb

## Gbanvɛɛnsa
The Perfect Picture (2009 film)

**The Perfect Picture** anɛ Ghanaian sini kanɛ ka  Shirley Frimpong-Manso da sɔbi li ka ba maali di bɛ yuum tusa ayi nɛ awai (2009) la ni.

## Diema dɔlisυg
Bun bɔɔ nwɛn wυυ vυυm sυŋɔ, puab atan banɛ nyidigid hali zigid nɛ dianad ye ba tiaki ba vυυm bɛllim hali laamnɛ bɛog yɛlυg n mɔri ba diemid la. Laamnɛ ban bɛ sid kulug linɛ pun nwɛn wυυ Winaam da pυn dɛŋim maalnɛ pinilυgυn sa la, ye ba bɛ nɛ nimbanɛ ka ba kυ maal nɔŋilim nɛ ba ka lɛɛ bɛ nɔŋilim linɛ ka naar la, puaba atan bama na zamis vυυm tɔɔgi an siem, namisυg linɛ bɛ sid kulug ni, nɛ fυn na zɔo ken lu nɔŋilim ni siem yɛla nɛ nyɔɔd linɛ bɛ tis fun na nyaŋi mɔrig tɔɔg pυυgυn nɔŋilim yɛla, hali laamnɛ sunsanauŋ saŋa. Perfect Picture la kɛ ka ti nyaŋi baŋ dunia kanɛ buudi ka ti bɛ ka li nwɛn wυυ siel wυsa anɛ sum nyain la hali laamnɛ ti zuanam.

## Diem-diemnib
•           Jackie Appiah onɛ an Aseye

•           Lydia Forson onɛ an 

•           Naa Ashorkor Doku-Mensah onɛ an Akasi

•           Adjetey Anang onɛ an Fela 

•           Chris Attoh onɛ an Fela Larry

•           Ken Attoh as Photographer

•           Joselyn Dumas onɛ an Mrs. Appiah

•           John Dumelo onɛ an Fiifi Taylor

•           Yvette Owusu onɛ an Married Woman

•           Kofi Gyetua onɛ an Married Man

## Gbanvɛɛnsa
Tamale Technical University

**Tamale Technical University (TaTU)**, da nan buon ye **Tamale Polytechnic**(**T.poly**), bɛnɛ ya-datiʋŋ Ghana sʋ'ʋlim. Ka bɛ zin'ig kanɛ ka ba tisid yʋ'ʋr ye Education ridge ka pʋridig Tamale sʋ'ʋlim, nɛ Yendi sʋ'ʋlim.

## Tamale Technical University Yɛla
University la da sin'iŋnɛ yʋʋm tusir kɔbiswai nɛ pisnu nɛ yinne(1951) la an kpiiisʋg zamisʋg zin'ig, ka yʋʋm tusir kɔbiswai nɛ pisyuobʋ nɛ atan' (1963) ka la lɛbig an nu'ug tʋʋma zamisʋg lʋgʋr. Sakurbiis nwɛn wʋʋ tusa ayɔpɔi (7,000) ka university la nɔk. Ka Commonwealth Association of Technical Universities nɛ Polytechnics bɛ Africa, TaTU pa'as ba ni yinne. Dinɛ lɛn pa'as ya'as, li pa'as nɛ Conference of Vice-Chancellors bɛ Technical Universities nɛ Rectors of Polytechnics bɛ Ghana la'am nɛ  Association of Principals bɛ Technical Institutes bɛ Ghana. Bɛdigʋ siak tis ye TaTU's an sum li ya'a ti lɛb applied research nɛ  technology Di pa'as nɛ University banɛ bɛ dunia la gilli.

## Fakɔlti nam nɛ department nam

### Faculty of Applied Arts

* Languages and Liberal Studies
* Industrial Art
* Media & Communication Studies
* Fashion, Design & Textiles

### Faculty of Applied Science & Technology

* Computer Science department
* Hospitality & Tourism Management (HTM)
* Statistical Sciences

### Faculty of Business

* Accountancy
* Marketing
* Secretaryship and Management Studies

### Faculty of Engineering

* Agricultural Engineering
* Automotive Engineering
* Electrical and Electronic Engineering
* Mechanical Engineering
* Tropical Agriculture
* Water and Sanitation Engineering
* Welding and Fabrication

### Faculty of Built and Natural Environment

* Building Technology
* Civil Engineering
* Wood Technology

### Faculty of Allied Health and Pharmaceutical Sciences

### Faculty of Creative Arts and Technology

### Faculty of Agriculture

## See also

* Universities banɛ bɛ Ghana
* Education in Ghana

## Gbanvɛɛnsa
Electoral Commission

**Vootʋg lʋgʋr** dinɛ bɛ Ghana la anɛ lʋgʋr dinɛ gɔsid gɔmma na'am wʋsa dinɛ ka di an ye ba voot. Nidib ayɔpɔi yiti bɛ lʋgʋr kaŋa ni, di anɛ dinɛ zi'e di kɔn'  ka 1992 Ghana wada gbaʋŋ la tisi di paŋ ye zi'en.

Lʋgʋr nwa da pin'ili zi'enɛ ka di dɔrisnɛ  Electoral Commission Act (Act 451) bɛ yʋʋm 1993 ni. Kwadwo Afari-Gyan da an yiiga kpɛɛm tis lʋgʋr la dinɛ yi yʋʋm  1993-2015 la ni.  

O da yi ya ka basi tis Charlotte Osei onɛ an yiiga pʋ'a kani an kpɛɛm tis lʋgʋr bɛ yʋʋm 2015 ti paae Sigir nwadig yʋʋm 2018 la ni.  Jean Adukwei Mensah da di'e yi Charlotte Osei sa'an Sigsaa nwadig yʋʋm 2018 la ni. Ka Samanpiid nwadig dabisa 5,  yʋʋm 2018, di anɛ ka Jean Adukwei Mensah onɛ aan di kpɛɛm la yʋ'ʋn tiaki di zanbin la lɛbis zanbin kʋdʋg dinɛ an Coat of arms dinɛ tis Ghana la nɛ vootʋg daka dinɛ bigisid saal nu'ugi bɛ nina vootid, bani da paam pian'abaanlʋgi di yɛla la.   

## Gbanvɛɛnsa
Yir

**Yir** anɛ dɔɔd bi'ela banɛ ka ba mɛ' zin'i yimmir zug ka li an gbɛɛnsa. Li tun'e bɛ gʋn gʋn, lin yi sʋk n ti paae linɛ maaligʋ tɔi ka bɔɔd ya'am bɛdigʋ woo daad yir, tan mɛɛb bɛɛ kuga, bɛɛ mɛ' sieba banɛ ka ba kpi'ed, fitir tʋʋma nɛ tʋlʋgʋr, pɛbisim la'ad kpɛn'ɛsʋg. Ya mɔpila buudi bɛ kɔn'ɔb-kɔn'ɔb ka li gu'ud saku'om ka li kʋ paad bɛlim zin'ig la nii. Ya wʋsa mɔri kʋlʋs bɛɛ kparisa kanɛ gu'ud bɛlim zin'is la nɛ banɛ bɛɛ li pʋʋgin la, nɛ li la'ad nam, ka nimbi'es kʋ nyaŋi paam suori daamm. ya-tuon temisin ka ti buon nasaa teŋ la, yʋʋm bama nwa nii, ba mɛɛdi ba ya' nam ka li mɔri dɔ-gbɛɛdig yinne bɛɛ bɛdigʋ nɛ tansɔɔnd, dɔbil bɛɛ dʋgʋb zin'ig vʋ' ʋsim dɔɔg. Yir diib dɔɔg zin' ig tun' e yaki zi' e li kɔn', bɛɛ ba tun' e paas diib zin' ig la, dɔbilin la bɛɛ dɔsi' a ni. North America ya' bɛda sie' ba mɔri di' ema dɔɔg.     

## Pian'adnam naamʋg zamisʋg
Nasaa pian'ʋk, yir, kpɛn yinɛ nasaa kʋdʋg pian'ʋk, hus, ka lin gbin anɛ "kpɛn'ɛb zin'ig, bɛlim zin'ig, du'am zin'ig, yir," ka li naam nɛ Proto-Germanic *husan* (pian'adnam naamʋg zamisʋg zi'eli li wala), ka li naamʋg zin'ig lɛɛ pʋ nie pa'alɛ.

## Mɛɛb la'ad

### Ɛɛnbʋg
Li sʋm anɛ ye banɛ pa'an dɔɔd mɛɛbi nar ye li dɔlis si'em, gʋligidi pa'an dɔɔd mɛɛb nɛ, ka li zɛmisid nɛ nidib banɛ na bɛ yin la bɔɔdim.

#### Luos
Ya bɛdigʋ mɔri dɔbɛda bɛdigʋ ka ba tʋʋma nam bɛ gʋn-gʋn, ka mɛ lɛn mɔri dɔbibis bɛdigʋ ka ban tʋʋma mɛ bɛɛ li gʋllim. Tʋʋm ban nam tun'e anɛ vʋ'ʋsim bɛɛ diib zin'ig, gbɛɛm zin'ig, (ka malim sieba zin'is nɛ yaŋir bɛ) piesig zin'ig tun'e bɛɛ li kɔn' bɛɛ li la'as nɛ sʋʋb ziníg bɛɛ tansɔɔng.

## Li pin'ilʋg
Yiiga yir la yi si'em na baŋir pɔɔd la'am nɛ li pʋʋginɛ an si'em wʋsa; la'am nɛ wala li tun'e tuunsi lɛb nya'aŋi paae nɛ ban da ye zaŋ la' ad bi' ela nwa n ti' sʋga la. Ka li anɛ yir kanɛ ka ba da bin'aki li sʋ'ʋŋa yʋʋma kɔbisnu BC ka li luos wʋsa nam kpɛn an mummi n bei, ka ba gaae linɛ dʋ'ʋs agɔl, Tell Madhur Iraq teŋin. Roman teŋ nid onɛ gʋn mɛɛb, Vitruvius' pa'ala, yɛl ye yiiga yir gʋlʋb kanɛ ka ba da zaŋ tiis wila ʋg ka taae nɛ tan, ka ba da buon ye Yiiga sʋk la.

## Gbamvɛɛnsa
Dunia

Adunia kum la nyaAŋ,  Apuswin nɛ o pitʋ Apianwin da tɛnɛs saalkanɛ ka ba saam da tisidi ba sankanɛ ka o nan vʋe la. Ba da gbane ye ba na nɔŋ taaba gaad faar nɛ dunia nwa laad, hali ka na keŋ tuoni tʋm dinɛ wʋsa ka ba saam da tʋmidi tisidi Avusim nɛ Adamak teŋ dim. Apianwin da kpɛlim siakidi Apuswin nɔɔr ka Apuswin mɛ nɔŋ o hali wʋʋ o mɛŋ biig nɛ. Apuswin nɛ Apianwin da bɛnɛ bɛllim kanɛ malisi ba ma sʋnf. Asiakmam da mɔr sumalism daar wʋsa laam nɛ o sidi da kae la. Avusim teŋ dim da tɛnɛsid ye Adunia lɛn kae la, ba kʋ lɛn nyɛ sʋŋir yaasa. Amaa, Adunia biis la da kpɛlim tʋmnɛ hali ka di gaad ba saami Adunia da tʋm siem tisidi Avʋsim teŋ dim la.
Electricity Company of Ghana

**Na'ansa-Bugʋm Tʋʋma Ghana** (**PDS Ghana Limited**), da anɛ bugʋm lʋgʋr kanɛ bɛ Ghana tisid bʋgʋm. Lʋgkaŋa tʋʋma nɔk pistan' kɔbʋg pʋʋgʋn teŋ la gilli. Pin'ilʋgin, Gɔmma bugʋm lʋgʋr la  na tʋʋm si'ɛm bɛnɛ Ministry of Energy of Ghana. Pa'as nɛ Northern Electricity Distribution Company, banɛ kɛ ka na'ansa-bugʋm paae Ghana hali la'am nɛ ti ninvɔsabilis teŋ sieba. PDS da di'ɛr bugʋm lʋgʋr la bɛ Ghana (ECG) March  nwadig la dabisir yinne, yʋʋm tusa ayi nɛ pii nɛ awai la ni.(2019).

Lʋgkaŋa kɛ ka bugʋm kpinsid saŋa wʋsa ka li tɔlis na paae zina, ka di'ɛr li yʋ'ʋr dinɛ buon ye  dumsor la. Banɛ da mɔri li la da nɔkir li lɛbis tis ECG.

### Nɔrgbanwa'ar
Power Distribution Services (PDS) Ghana Limited di'ɛr ni la da anɛ nɔrgban-wa'asʋg paam nɛ banɛ da gɔs ka Ghana Gɔmma nɔk yʋʋm piisi nɛ anu tis PDS ye ba gɔs na'ansa-bugʋm lʋgʋr la Ghana (ECG). Ba da tik gban'ar kaŋa nu'ug nɛ March nwadig la yʋʋm tusa ayi nɛ pii nɛ awai (March 2019), amaa ka ba da gu' li bɛ July nwadig la yʋʋm tusa ayi nɛ pii nɛ awai ni (July 2019) dɔlisid nɔrgbanwa'ar ye li anɛ na'anyiim sʋor la. Ka Gɔmina kpɛlim dɔlis ani sa'am gban'ar kaŋa bas October nwadig la yʋʋm tusa ayi nɛ pii nɛ awai la ni (2019).

## Kʋdʋmin Labaya
Wada da maal ka li yi nɛ Parliament's Energy Commission Act of 1997 (Act 541),ka Energy Commission mɔr ba tʋʋmmɛ ba tʋʋm kanɛ bɛ li kɔ' bɛ Ghana's energy landscape. Ii kimm anɛ ba gilli gɔs sʋŋa, gban'ar na nyaŋ nɔk tʋʋm, pʋtɛn'ɛda banɛ mɔr teŋ nɔbigir nɛ linɛ an titʋaa na nyaŋid nɔk tʋʋm bugʋm tʋʋma zin'is ni. Li ya'a nyaŋ yɛlkpan banɛ an nimʋ'a la, ka Energy Commission la mɛ tʋʋm titʋaa sʋŋ ka maalʋg bɛ, ka tʋʋm sʋŋa Ghana's energy sector, ka li dɔl teŋla bɔɔdim nɛ teŋ gɔlʋg ɛntim sʋŋ.

Energy Commission la an lʋgʋr kanɛ an zug kpan gɔsid Ghana's bugʋm wɛlʋg nam la ka sia'an Gɔmina zaŋid kɛn na'ansa-bugʋm yɛla. Lʋgʋr kaŋa zug kpan anɛ ye o tis Ghana nidib na'ansa-bugʋm dinɛ nar si'ɛm ka kɛ ka pʋdaas la mɛ paam Gɔmina bugʋm.

## See also
[edit source]

* Africa portal
* Energy portal
* Companies portal

* Electricity sector in Ghana

## Gbanvɛnsa
Armed Force Revolutionary Council (AFRC)

**Armed Force Revolutionary Council (AFRC)** anɛ Laŋgima nam nɔɔr yinne la'asʋg kanɛ da faane Ghana Na'am la nɛ paŋ yi Sigir 04 1979 to paae Sɛnlʋŋ 24, 1979.

### Sigir 04, daar laŋgimanam dammʋg
AFRC la da di'e Na'am la yi ba laŋgimtaab banɛ ka ba buonɛ ba ye, Supreme Military Council sa'an nɛ mukkir. Sigir 04 daar dammʋg la da tɔlisnɛ makkanɛ ka Flt. Lt Jerry Rawlings nɛ nɛ o taaba da mak Vaala 15 daar, 1979 gʋ'ʋŋ ka ba gban'e ba yɔ la. Ba makir kaŋa da kʋdʋm anɛ dinɛ ye li kɛ ka ba yʋ'ʋr yi hali da ti paae Sign 04 daar bɛogʋn, ka laŋgima dasampɔla nɛ laŋgima banɛ nyɛ kpɛmisʋg Rawlings yɛla ka ba lɛɛ nam pʋ yɛɛli ba fuud la yʋ'ʋn da ti yisi ba. Zabkanɛ da naam dabisban wʋsa ni la, laŋgimanam bɛdigʋ da kɔ'ɔŋi ba nyɔvʋya. Ba sieba da anɛ Major General Odartey-Wilmington onɛ da an banɛ da zi'e kiŋ-kiŋ ye Gɔmma la kʋ sig bɛɛ duoe la tuoŋgat. Banɛ mɛ da lu teŋin (kpi) daakan la sieba mɛ anɛ Ofisa sɔ, Colonel Joseph Enningful onɛ mɛ da an Ghana laŋgima banɛ pɛsigi ba mɛŋi.sʋŋid la kpɛɛm kʋdʋg (formal commander). Laŋgima banɛ da paas la sieba anɛ Lieutenant kanɛ paas ayi, J. Agyemang Bio, Corporal William Tingan, Lance Corporal Sorkpor, Trooper Samuel Larsey, Trooper Emmanuel Koranteng-Apau, Lance Corporal Gilbert Kwabla Folivi-Tayko and Lance Corporal Mamudu Kalifa. Ba da mumi ba wʋsa nɛ girima kanɛ naar bɛ Osu Laŋgimanam yaadin Aŋkara (Osu Military Cemetery in Accra.)

### Yir Piisug Tʋʋma.
Gɔmma saʋŋ la da pin'ili o yir piisug tʋʋma lanɛ yi Agu' pɔnrʋŋ bɛɛ filim-filim tʋʋma ni. Laŋgimkʋda atan' banɛ an Ghana tuoŋgatib Lt. Gen. Afrifa, Gen. Acheampong nɛ Lt. Gen. Akuffo nɛ Ofisanam anu sieba banɛ ka ba gɔs ye ba an pɔnrʋŋ bɛɛ filim-filim dim la da paam kum saansʋg hali yi kooto kanɛ ka Gɔmma la da zi'e ye o gɔsi li yɛla la sa'an. AFRC Gɔmma la mɛ da nɔki ba nini digil da' ditib bɛdigʋ ni hali ka pʋ dɔlis wada, ka faan ba faarnam, ba sieba da anɛ J. K. Siaw.

AFRC dim la da bas suor ka voot (atik nʋ'ʋgʋ gaŋ Gɔmma) dinɛ ka ba da pʋn dɛŋim gban'e la naam ka ba nɔk na'am la tis Hilla Limann onɛ an People's National Party na'anya'ad kanɛ ka nidib la da tik nʋ'ʋg gaŋ o la ka o kena niŋ Gɔmma zugraan yimmir kanɛ naam Ghana Republic kanɛ ti'al atan' la ni.

### Nidib
AFRC la da anɛ nidib piiga nɛ anu bɛn 

·        Captain Henry Smith – anɛ niŋkanɛ ka mɔr baŋiri dɛmisid nɔbigir yɛla ka din da yi Sigir 1979 saŋa la wʋsa, Ofisanam nɛ Laŋgimanam la da gɔsid o ye onɛ an Ofisa kanɛ gɔsid yaan diib nɛ nɔbigir—AFRC nidib sier yɛla. Laam nɛ wala ba da maligim tis o ‘tʋʋm sieba ka mɛ lɛm kɛ ka o niŋ Minisa kanɛ gɔsid saam bɛɛ naasaateŋ yɛla.

·        Lieutenant Commander H. C. Apaloo da kpinɛ sour zug sapʋadin ka AFRC dim naam diim saŋa naam naae.

### Komisinanam
Komisinanam la ka ba da nɔki ziel Minisa banɛ gɔsid teŋ yɛla la nɔba zug ka ba tɔlis Gɔmma kʋdʋg la tʋʋma. Komisinanam la bɛdigʋ da lɛm zienɛ tis Minisa tʋʋmsieba paas ba tʋʋma la zugu bɛ AFRC naam diib saŋa la.
Food and Drugs Authority (Ghana)

**Food and Drugs Authority** (bɛɛ **FDA**, da ba da buon ye **Food and Drugs Board**) anɛ Ghana gɔmɛna lʋgir kanɛ vɛɛnsidi gɔsid diib yela, banɛ kuosid diib, nɛ ban na niŋ siem ka diib nɛ laafi tima nyaŋi paae Ghana sʋʋlim wʋsa. FDA bɛnɛ ye ba gɔs diib yela, laafi tima nɛ li laad yela, nɛ laabane ka ba maani sɔnɔd ningbina bɛɛ mɔri kpɛnɛd yaan.

Food and Drugs Authority (FDA) tʋmmi ba tʋʋma dɔlisid nɛ wada Parts 6, 7, nɛ 8 bɛ Public Health Act, 2012 (Act 851). Ba tʋʋma anɛ ye ba nɔk wada dɔlisi gɔs laafi tima nɛ diib maalig, ban ziidi kpɛnɛd ka yit siem, li kuosig nɛ lin nyaŋidi paad zinig wʋsa yela (ti nyaa, tivɔnnim, nɛ bʋnkɔnbid tima), tison'odim, tima la'ad, tima banɛ bɛ yaan, taba laad, ziim, nɛ ziim laad, ka lin gɔsid ka mɛ len gɔsid sibiti ni vɛɛnsanam, lin wʋsa anɛ ye li gu nidib laafi nɛ bɛilim sʋŋ yela.

Wada kanɛ ka ba dɔlis ka gaŋi ba tuongatib anɛ Food and Drugs Law 1992, PNDC Law 305B. Delese A. A. Darko an CEO tis FDA. yʋʋm tusayi nɛ pisi, nwadisanu ni (May 2020), FDA da bɛ World Health Organization gbana ni ye li anɛ Level Three lʋgir kanɛ ka ba mi li tiir.

## Pinilig
Food and Drugs Board da pinil yiiga nɛ yi Food and Drugs Law of 1992 (PNDCL 305B) ka nyaaŋ ka Food and Drugs (tiakir) Act 523 of 1996 ka li yʋʋn paal ye li nar ka ba maal yaarim sʋŋa ka li nyaŋi maal ningbina, ka mɛ da nɔki li dɔlis 1992 Constitution of Ghana wada la.

Yʋʋm tusir, kɔbiswai nɛ piswai (1990) da bɔɔd paar la, wada kanɛ da gɔsid tima yela da anɛ Pharmacy and Drugs Act (Act 64) of 1961. Amaa, yʋʋm tusir, kɔbiswai nɛ piswai ni (1990), Provisional National Defense Council (PNDC) da maal wada kanɛ an Narcotics Drugs Control, Enforcement and Sanctions Law (PNDCL 236), anina ka ba pinil  Narcotics Control Board ye ba gɔs ka gu ka nidib da nu tiim tʋʋma ba bennɛ ka mɛ sʋŋi gɔs banɛ zuud tima lɔmisid tɛɛns la yela.

Yʋʋm tusir, kɔbiswai nɛ piswai nɛ ayi (1992), PNDC da bak tikpiema wada yis tiim banɛ  kpɛlim la ni, linzug ka ba mɔr wada kanɛ an Food and Drugs Law, 1992 (PNDC 305B) la kɛna. Wada kaŋa gɔsid nɛ diib, laafi tima, laabanɛ sɔɔnd ningbina, nɛ laafi laadnam maalig yela, ba yiib nɛ ba kpɛnɛb yela, ba tʋʋma yela, ban pʋdigiri ba siem, nɛ ban kuosidi ba siem.

Li nyaaŋ ka Pharmacy Act, 1994 (Act 489), da pinil Pharmacy Council ye ba gɔs banɛ zamisid tima yela, nɛ ba kasɛta gbana yela. Baa Food and Drugs Law wada la da kɛn yʋʋm tusir, kɔbiswai nɛ piswai nɛ ayi na la (1992), ba kpɛɛmnam la da nan kae ti paae yʋʋm tusir, kɔbiswai nɛ piswai nɛ ayɔpɔi, nwadisanii, dabpisi nɛ ayuobʋ daar (August 26, 1997). Yʋʋm tusayi nɛ piinɛ yi ni (2012), Food and Drugs Board da tiaki kilim Food and Drugs Authority (FDA) ban da yis wada kanɛ an Public Health Act, 2012 (Act 851) la.

FDA da mugusu ba mɛŋ nɛ "zam tibɛɛdnam" yela. Pʋtɛnɛr kaŋa da anɛ ye di saal Ghana dim ye dɛŋ bɛ tiim banɛ kaa papaa bɛɛ banɛ ka ziri bɛɛ ba pʋʋgin la. Yʋʋm tusayi nɛ pisi nɛ atan (2023) la, FDA da bas suor ye ba tɔne kʋns nidib nɛ malaria pinim kanɛ ka University of Oxford vɛɛns-vɛɛnsidib da maal la, li da kɛ ka Ghana da an tɛŋ kanɛ an yiiga bas suor ye ba nɔkim kʋns nidib.

## Gbanvɛɛnsa
University of Energy and Natural Resources

**University of Energy and Natural Resources** (UENR; French: *Université de l'énergie et des ressources naturelles*) anɛ gɔmɛna university bɛ Ghana, ka Parliament of Ghana wada kanɛ da pinili li an Act 830, 2011 bɛ yʋʋm tusayi nɛ piinɛ yinne, naar nwadig, dabpistan nɛ yinne (December 31, 2011). University la anɛ gɔmɛna sakur kanɛ zamisid tuongaadig yela kati waae laabanɛ bɛ tɛngbaŋ pʋʋgin, li guub, nɛ li tʋʋma yela. University la zamisid vɛɛnsig yela kati waae kpikpiŋ yela, wada yela, tuongaadig yela, naasaasɔɔng, laad banɛ sʋŋid ka tʋʋma kɛn tuon, nɛ banɛ vɛɛnsidi gɔsidi ba taaba tʋʋma. Ba mɛ lɛn gɔsid Ninsaalib nɛ naanyaadib tʋʋma nyaŋidi sʋŋid bɛɛ sanamid laabanɛ bɛ tɛngbaŋ pʋʋgin siem.

Lin da dɔl siem ka ba maal university la an siem nwana. Gɔmɛna tuongat kanɛ da bɛ saŋkan anɛ President, J. E. A Mills. O da gaŋ nidib ka ba buon ye National Task Force Planning Committee yʋʋm tusayi nɛ piiga, pinilig nwadig, daba nii daar (January 8, 2010), ye ba zinini gbane gɔs, ka pinil Universities paala nam ayi bɛ Volta nɛ Brong Ahafo (linɛ yʋʋn an Bono) Region nam ni. Nidib pisi nɛ naasi nwa tuongat da anɛ Samuel Kofi Sefah-Dedeh, one da an Dean of the Faculty of Engineering Services, bɛ University of Ghana, on nɛ Christine Amoako-Nuamah one ka gɔmɛna da gaŋi yi Osu Castle ni la ye o mɛ an li kpɛɛm. Committee la da zinini gbane gbana sieba la, Ghana gɔmɛna zugraan kʋdʋg, J.E.A Mills da bas suor ye ba pinil University bɛ Sunyani yʋʋm tusayi nɛ piinɛ yinne, nwadisayi, daba nii daar (on February 8, 2011). Kwame Nkrumah University of Science and Technology da nɔki ba zamisig zinig kanɛ an Faculty of Forest Resources Technology tis UENR malʋŋ kanɛ ka ba da maali bɛ Sunyani yʋʋm tusayi nɛ piinɛyi, nwadisayuobʋ, daba yɔpɔi daar (June 7, 2012). Li yaa pinil tʋʋma, university la na mɔr zamisig zinis ayɔpɔi. Zinis bama anɛ:

·        School of Engineering;

·        School of Energy;

·        School of Sciences;

·        School of Geosciences;

·        School of Agriculture and Technology;

·        School of Natural Resources;

·        School of Graduate Studies;

·        School of Management Sciences and Law; and

·        School of Mines and Built Environment

University la mɔr zamisig zinis atan ka ba bɛ Sunyani, Nsoatre nɛ Dormaa Ahenkro. Zinig kanɛ bɛ Sunyani ka li yaliŋ wan wʋʋ 85 acres (34 ha) la ni ka School of Sciences; School of Natural Resources; School of Engineering; School of Energy; School of Graduate Studies nɛ sakur la tuongatib zinig, nɛ university la gbana zinig (Library) bɛ.

School of Engineering bɛnɛ Nsoatre campus ka li waalima na 2,000 acres. School of Agriculture and Technology nɛ Geosciences mɛ an wʋʋ 2000 acres bɛ Dormaa campus. Ba da gbane ye university na mɔr yiŋ zamisig zinis anaasi, bɛ Mim, Bronsankoro and Kyeraa tis banɛ zamisid kuob nɛ gʋʋl yela nɛ mɔɔg nɛ tiis yela, ka yinne bɛ Bui tis banɛ zamsid Engineering. University la bɔɔdim anɛ ye ba zamis nidib ka ba mi naasaasɔɔng nɛ laabanɛ sʋŋid laad maaligi tis Ghana nɛ dunia wʋsa.

## Gbanvɛɛnsa
Petroleum Commission (Ghana)

**Petroleum Commission (Ghana)** anɛ Ghana State agency tʋm nɛ lugir kani an Ministry of Energy and Petroleum ka ba tʋʋm anɛ yee ba gɔsid tʋʋmaam dinɛ bɛ kpaam maalʋg zinigin nɛ nyɔɔd kanɛ bɛɛ li ni ka na sʋŋ Ghana dim nimmaasim yɛla. Lʋgir kaŋa da siniŋ nɛ yʋma tusa ayi nɛ piiga nɛ yinne(2011) la ni, ka soe o mɛŋ tʋmi o kɔɔkɔ ka gɔsid siel wʋsa kpaam la maaalʋg bzbir la bɛ Ghana sʋʋlim.

## Yɛlkuda
Lʋgir kaŋa da siniŋ nɛ yʋma tusa ayi nɛ piiga nɛ yinne(2011) la ni, ka dɔlisidnɛ wada gbana dinɛ anɛ Act of Parliament (Act 821) ka di anɛ dinɛ sʋoe ka pɛbis bɛɛd dinɛ naami kpaam maalʋg zinig la kena gɛdigidid nɛ laadnam la yɛla. Dinɛ yɛla ka ba ke ka li be wada gbana ni la anɛ yee li sʋŋi gɔs kpaam maalʋg laadnam la ka ba mɔri tʋm siem-siem bɛ kpaam la maalʋg la zinig.

## Lʋgir la tʋʋma
Lʋgir la tʋʋma anɛ ye ba gɔsid, ka vɛɛns kpaam tʋʋma wʋsa dinɛ bɛ Ghana sʋʋlim. Kpɛɛmnam banɛ bɛ lʋgir la ni la mɛ lɛm tʋm ye ba sɔbid ka di'ed sɔbid tʋmtʋmnib wʋsa banɛ bɛ Ghana kpaam la nɛ gaas lʋgʋr la bɛ Ghana. Lʋgir la kpɛɛmnam la mɛ pa'al lʋgir la wada nɛ tʋʋm banɛ bɛ lʋgir la ni tis Minister of Energy la. Kpɛɛmnam la di'ed gban'sieba nɛ gban'asieba bɛ kpaam tʋʋma la ni nwɛnɛ kpaam lʋgir wada la pa'al siem la. Ba mɛ tʋm tʋʋma la ye ba mɔr suor ka Ghana nidib kpɛn' kpaam tʋʋma la ni nwɛnɛ ban pa'al siem bɛ Petroleum Exploration and Production law of 1981 (PNDCL 54), nɛ wada sieba zaŋi keŋ temmaalʋg yɛla la.

## Gɔsim yaas

* Ministry of Energy and Petroleum

## Gbanvɛɛnsa
Weija Constituency

**Weija** Sʋʋlʋm (Pʋ lɛm vʋe yaa) anɛ sʋʋlʋm yalʋŋ kanɛ ka ba yʋʋŋ buasi ba lieb sʋʋlʋmnam atan ba anɛ Anyaa-Sowutuom, Bortianor-Ngleshie-Amanfrom, nɛ Weija-Gbawe tiebidi n gur Ghana dim 2012 vɔɔt titaar la. Li pʋ lɛm mɔr niŋkanɛ zienid teŋ la nɔba zug bɛ Ghana Palimɛn yaasɛ ka mɛ pʋ lɛm tikkid nuudaʋgʋ gaŋid MP. Sʋʋlʋm kʋdʋg kanɛ ka ti da buon ye Weija la bɛnɛ Ga West Sʋʋlʋm Greater Accra Region bɛ Ghana kpɛla.

### Nimbanɛ niŋ Wadmaanib  kʋdʋm

### '''Vɔɔtʋg'''

## Gbanvɛɛnsa
Assin Central Constituency

**Assin Central** anɛ  Ghana Constituency nam la  yinne kanɛ be Ghana palimɛd. Ba ɛɛnti vɔtnɛ gaŋ wadmaal (MP) yinne ka o zi'enɛ ba nɔba zug bɛ Ghana wadmaannib yin la ni bɛ Accra. Nurein  migyimah aan  ba wadmaal la bɛ Ghana lʋgʋr kanna ni. Assin Central bɛnɛ Assin municipal district n be Ghana lʋg bɛdir kanɛ an Central region la ni.
West Africa

**West Africa** dinɛ ka ba lɛm buoni li ye Western Africa la anɛ teŋ kanɛ an kuom teŋ bɛ Africa sʋʋlim. United Nations teŋndim paal yee Western Africa teŋkanɛ pɛɛs teens piiga  nɛ ayuobu la ni (16) la, ani Benin, Burkina Faso, Cape Verde, Gambia la, Ghana, Guinea, Guinea-Bissau, Ivory Coast, Liberia, Mali, Mauritania, Niger, Nigeria, Senegal, Sierra Leone, nɛ Togo, pɛɛs nɛ Saint Helena, Ascension nɛ Tristan da Cunha (United Kingdom Overseas Territory). West Africa nidib kanl ane wʋʋ miliyɔn kɔbis naasi  nɛ piiga nɛ awai yɛla(419) yʋma tusa ayi nɛ pisyi nɛ yinne la, ka yʋma tusa ayi nɛ piiga nɛ ayipɔi la, nidib la kanl da anɛ miliyɔn kɔbis atannɛ pisnii nɛ ayinne, tusa kɔbis awai nɛ pisnii nɛ ayinne(381,981,000) ka miliyɔn kɔbiga nɛ pisnii nɛ awai, tusa kɔbis yuobu nɛ pisyɔpɔi nɛ ayi(189,672,000) an puab, ka miliyɔn kɔbiga nɛ piswai nɛ ayi, tusa kɔbis atan nɛ awai (192,309,000) mɛ da an dap. Ti yaa ye ti gɔs teŋ la bɛlim nɛ di ligidi yɛla an siem di da anɛ teŋ kanɛ da nɔbigid tɔɔ-tɔɔ pamm bɛ African teens la ni.

West Africa yiiga yɛlkuda anɛ ba paŋ dinɛ k aba da mɔri tʋe teens banɛ da bɛ kpinkpɛmis nɛ teŋsʋg teens dinɛ anɛ Mali nɛ Gao Empires la. West Africa da dit ti ba nɛ suokitakita dinɛ Arab nɛ North Africa hali nɛ teens banɛ lali la wʋsa, ka dinɛ ka ba da kuosid titaam anɛ salima nɛ kuntzɛnʋg tʋʋma nɛ wabid iilla. Europe dim la nyɛ ka da la ken sʋʋm siem la nɛ teens bɛdigʋ laa, di da kene ka Atlantic slave trade la da yʋʋm duo lɛn tʋm nwɛnɛ ban daa tʋm siem la sʋʋŋid ka America dim la nidib banɛ na tʋm tisiba. Sankpansim tʋʋma da naae saŋa 19th century nyaaŋ la, Europe kas-kas anɛ France nɛ Britain dim la da kpɛm ke tuoni laasidi tʋm nɛ nidib la.Tituul anɛ ban da mɔr nwenɛɛ kpaadib tʋʋma laadnam wʋʋ kooko, nɛɛ coffee, siarin laadnmnam wʋʋ daadnam nɛ kug vɛɛnla banɛ bɛ teŋin k aba ligidi kpiim hali wʋʋ salima ɛ. Din yii asʋʋmɛŋ saŋa sa West African teens la bɛdigʋ dinɛ ane Ivory Coast, Ghana, Nigeria, nɛ Senegal la da tʋm yɛlkpan dinɛ anɛ sʋʋlim la nɛ di lgidi yɛla.

West Africa da mɔr ekologi nɛ biyodivɛsiti paŋ pamm nɛ teens sieba. Babir la ekologi an siem la da anɛ Sahara la tenkpiimis la da ke ka di an ala ya nyaŋ nɛ yadagɔbʋg baba, dinɛ da mɔ pɛbisim kpiimis dinɛ anɛ Hamattan lɛm pɛɛs nɛ Atlantic Ocean yatuon nɛ yadagɔbʋg baba ziid saa pɛbisim ken. Pɛbis gɛnd bama tisit West Africa la kpanam nɛ sielnam bɛdigʋ yit biyɔmisnam(biomes) la ni yi biyɔdivɛsiti kpanam(biodiversity-rich) trophical forest paae teŋkpiimis (drylands) ka li daamid bunkɔbid bɛdigʋ dinɛ anɛ pangolins, rhinocerous nɛɛ wabidnam. Teŋ la da da mɔɔd nɛ nimua yɛɛ di nɔbig la di da ane dinɛ da daam bunkɔbid bɛdigʋ bɔzugɔ ba kuudnɛ tiis , bʋnvʋya pamm siiɛi, ka gbanad zimii galis, ka ba tʋm salima miligid teŋ la, banɛ tʋm rɔbanam tʋʋma,nɛ sielnam bɛdigʋ yit ti ba tʋʋma zinisin, ka nɛɛŋa da taas ka sʋʋlim la tiak bɛdigʋ bɛ West Africa.

## Yɛlkuda

## Gbanvɛɛnsa
Trobu Constituency

Trobu anɛ teŋ yinnɛ kanɛ naa pɛɛs bɛ wada maanɛb zakin Gaana (Ghana) Teŋ la nidib wusa da laas gaŋi ba wada maan pinilʋgʋn la sa. Moses Anim yuun an ba wada maan kpɛɛm bɛ wada maanɛb Zakin Ghana sɔlʋm. On daa anɛ wabug (NPP) nid ka ba daa vɔɔt gaŋɔ. On daa di yaan bɛdigu bɛ teŋin la. On daa nye vɔɔt wɔɔ 48,948.

Trobu Teŋ sɔlʋm.

Ganam teŋin.

Ankara(Accra) sɔlʋm.

Trobu teŋa da pʋrʋg bɛ 2016.

Wabug tuon gat.

Moses Anim.
Adenta Constituency

**Adenta** anɛ sʋʋlim yinne kanɛ bɛ Ghana wadmaanib yir kanɛ ka ti buon ye Parliament of Ghana la. Ba vɔɔtidnɛ gaŋid nid yinne ka o an ba wadmaan ka di yinɛ on paam vɔɔt ka di kanl gaadi o taaba la zug.

Adenta anɛ teŋ kane bɛ Adenta Municipa,l sʋʋlim kanɛ bɛ Greater Accra sʋʋlim, Ghana.

## Titɔndis
( Boundaries) Adenta sʋʋlim kuk la bɛnɛ Adenta Municipal Assembly kanɛ bɛ Greater Accra sʋʋlim, Ghana kpɛla. Adenta sʋʋlim kuk la da bɛnɛ nɛ Ashaiman sʋʋlim, 2024 burinya wadig la ni ka ba pʋdigi yisi Adenta yi Ashaiman sʋʋlim ka di yʋʋŋ bɛ di kɔnɔ.

## Wadmaannib

## Vɔɔtʋg

## Gɔsim nɛ' mɛn

* List of Ghana Parliament constituencies

## Gbanvɛɛnsa
Ayawaso North Constituency

**Ayawaso North Constituency** anɛ sʋ'ʋlim yinne kanɛ bɛ Ghana wadmaanib yin la. Ba vɔɔtidnɛ gaŋ nid yinne ka o aan ba wadmaan bɛ  wadmaanib yin la ni vɔɔtʋg saŋa. Ayawaso North sʋ'ʋlim m bɛ Greater Accra sʋ'ʋlʋm Ghana ni.

## Titɔdis
Constituency la bɛnɛ Accra Metropolis District dinɛ bɛ Greater Accra Region, Ghana la pʋʋgin.

## Wadmaannib

## Gɔsim nɛ' mɛn

* List of Ghana Parliament constituencies
* List of political parties in Ghana

## Gbanvɛɛnsa
Bui national park

Bui National Park la bɛnɛ Ghana. Ba da maali li nɛ yʋʋm 1971 la ni. Park kaŋa yalʋŋ anɛ 1,821 km.

## Park la zi'esim
volta mʋ'a la pʋdig Park la nɛ, di wɛlʋŋ yinne kanɛ bɛ mʋ'a la tuon la bɛnɛ Bono sʋ'ʋlʋm zin'sieba ni, ka di wɛlʋŋ kanɛ bɛ mʋ'a la nya'aŋ la bɛnɛ Savanah sʋ'ʋlʋm bɛ Ghana kpɛla. Park la mɔr bɛn nɛ Ivory Coast bɛ mʋ'a la tuon. Tembanɛ kpie nɛ Park la anɛ Nsawkaw, Wenchi, nɛ Techiman
Digya national park

Digya national park la an national park tita'ar kanɛ paas ayi, ka lɛn an park kanɛ yuug bɛ Ghana. di bɛnɛ Bono ya-tuona sʋ'ʋlʋmin.

## Li pin'inlʋg
Ba da maal Digya National Park la nɛ yʋʋm 1900 la ni, ka li an park kanɛ ka ba gu'u li yiiga bɛ Ghana, ka sɔ' pʋ maan si'eli di nii. Gomma la da siak di'e li yʋʋm 1971 ni ka li lieb Ghana faar. saŋkanɛ ka gɔmma da di'e li la, ya da bɛ park la ni, ba da anɛ zingban'adib nɛ kpaadib bɛdigʋ da mɛ' ya zin' ani.Yʋʋm 2006 la ni la, nidib da mɛ ya 49 zin' ani, ka gɔmma da pin'ili yiisidi ba yinne-yinne yit park la ni. Yʋʋm 2005 la ni ka ba da mɛ' pɛtirol zin'ik ani ye di sʋŋ ka ba nyaŋ gat tʋʋmbanɛ ka gɔmma pʋ siak ye ba tʋm la.

## Gbanvɛɛnsa
Upper Denkyira East Constituency

Upper Denkyira East anɛ teŋ kanɛ mɔri ba mɛŋi kpɛn'ɛsid bɛɛ paasid Ghana ( Gaana) nʋ'ʋg tikir la ni gaansidi ba tuon gatib bɛɛ mp nam ka ba pɛ'ɛs Gaana mp nam pʋʋgin.  Upper Denkyira East sʋ'ʋlʋm bɛnɛ cape coast sʋ'ʋlʋm kanɛ ka ti buon ye central region la Gaana teŋgba'ʋŋ.
Ousmane Sow

**Ousmane Sow** (10 Sawa'ar 1935 - 1 Samanpiid 2016) anɛ Senegal nid kanɛ kpi'ed ka ya'abid nidib nɛ bʋnkɔnbid

## Vʋm
Ba da du'a Sow bɛnɛ Dakar linɛ bɛ Senegal sʋ'ʋlʋm la, 10 Sawa'ar 1935.: 39. O saam nɛ da kpi yʋʋm 1956 nya'aŋ la, o da yi Dakar teŋin keŋ France, ti zamis gbaʋŋ, ani ka o di'e Diploma in physiotherapy kasɛta gbaʋŋ. Senegal n da faaɛn ba mɛŋ yi nasanam nu'usin bɛ 1960 yʋʋm saŋa la, o da lɛb anina n pin'il o nima'asim tʋʋma. Di nya'aŋ, o da lɛb France teŋin ti tʋm o nimma'asim tʋʋma ani, amaa o da lɛn lɛb Senegal teŋin na 1978.

O da mɔri yʋma pisnii (81) ka kpi linɛ an Dakar teŋin,1 Samanpiid Nwadig la ni yʋʋm tusa ayi nɛ piina ayuobʋ (2016). [4]

## Tʋʋma
Sow da anɛ onɛ ka Nuba dim banɛ bɛ Sudan ya-tuona nid yinne kanɛ ka o yʋ'ʋr buon ye Leni Riefenstahl ka maan nidib fotonam la, da zamis o li tʋʋma, ka din yi 1984 saŋa la, o da pin'ili tʋmmɛ fotonam tʋʋma, ka mɔr la'ad kpi'ed ya'abid Nuba zabzab la. On da ye maal la, o da maali la'ad kɔn'ɔb-kɔn'ɔb nɛ li tʋʋma suoya. [2]:41. O da nɔk ya'abid dinɛ ka o ya'ab la zi'el Centre Cultural Francaise de Dakar bɛ 1987 yʋʋm la ni. Di nya'aŋ o da ya'ab Maasai dim, Zulu dim, Peul dim, bɛɛ Fulani dim, ka 1990s saŋa ka o da ya'ab Native Americans. [6]

## Tʋʋma zin'is
Sow mɔr tʋʋma zin'is bɛdigʋ bɛ tɛɛns kɔn'ɔb-kɔn'ɔb ni. Ba sieba anɛ documenta IX dinɛ bɛ Kumasi 1992 yʋʋm saŋa, Palazzo Grassi dinɛ bɛ Venice Biennale saŋa dinɛ da naam 1995 la, nɛ Pont des Arts dinɛ bɛ Paris 1999.[4][6]

2008 yʋʋm la ni ka ba da tisid Prince Claus Yɔɔd dinɛ pa'an buudi malʋŋ nɛ ninsaal niŋgbiŋ tʋʋma ni la, o da paasnɛ nimbanɛ di piig nɛ yinne yɔɔd la ni.

11 dawalig 2012 ni la, ba da vɔɔt gaŋi Sow ka o an Membre Associé Etranger ("foreign associate member") dinɛ an Académie des Beaux-Arts linɛ an Institu de France, ka di'e Andrew Wyeth nɔbir. Onɛ da an ninsabilig yiiga daan kanɛ ka ba vɔɔt gaŋ o ka paas tʋʋm kan ni.

## Gbanvɛɛnsa
Dashiki

A **Dashiki**  (/dəˈʃiːki, dɑː-/, *də-SHEE-kee, dah-*) anɛ fukanɛ an yɔla, ka di nɛɛsim nie nyain ka di mɔr kpinnim nɛ Africa malima. Di mɛ mɔr kpinnim nɛ counterculture dinɛ da naam yʋʋm tusir, kɔbiswai nɛ pisyuobʋ nam ni (1960s) bɛ United States. Sitaai kanɛ ka nidib bɛdigʋ mi anɛ dinɛ lusi agɔl pʋsʋg la (sien paae niŋgɔɔnrin). Di da pinili bɛnɛ West Africa. Ka dinɛ bɛ zinig wʋsa anɛ dinɛ lus niŋgbiŋ la wʋsa, ka di nuŋgɔɔnrin la an wʋʋ V la. Ba ɛɛnti nɔk gummi nwɛ niŋgɔɔnrin la nɛ nuus la. Ba tune yɛɛ zini yin bɛɛ keŋ tʋʋma.

## Labakʋda
"Dashiki" yinɛ Yoruba buudi pianad ni, zinkanɛ ka ba da mɔri paan fuwɔk kanɛ ka ba da maali bɛ West Africa ka di an dap sieba nuug tʋʋm. Yoruba pianʋk "dashiki" yinɛ Hausa pianʋk kanɛ an "dan ciki," ka di gbin an fuug la ni. Dashikis anɛ dinɛ ka dap nɛ pʋab da yɛɛt. Fukaŋa kɛtnɛ ka onɛ yɛɛ li la niŋgbina maae sankanɛ ka tʋʋlʋg bɛ Africa. Dashiki da anɛ tʋʋma fuug saŋa biela.

**1960s US counterculture**

Nidib bɛdigʋ yʋʋn da baŋ dashiki bɛnɛ hippie buudi malima ni yʋʋm tusir, kɔbiswai nɛ pisyuobʋ nam la saŋa (1960s). Peace Corps niidib banɛ da naan Africa lɛbid la da mɔr dashiki nami lɛbna. Africa nintitaabanɛ bɛ United Nations nɛ New York la da yɛɛtnɛ dashiki banɛ siim an kɔnɔb-kɔnɔb ka vɛnl hali. Dashiki nam da anɛ zanbinnɛ paan ye onɛ yɛɛ di la zabidnɛ ninsabilis yɔlisim yɛla. Laasʋg nam nwɛnnɛ Black Panthers da yɛɛtnɛ Dashiki ye di paal ninsabilisi malima an siem. The Afro hairstyle, faded blue jeans nɛ Dashiki nam wʋsa anɛ bʋmbanɛ da paal ye ninsabila vɛnl hali malima paalʋg.

## Yʋʋma laasʋg nam
Rock laasʋbanɛ da bɛ yʋʋm tusir kɔbiswai nɛ pisyuobʋ nam nɛ pisyɔpɔi nam saŋa la da yɛɛtnɛ Dashiki nam. Amaa ninsabilis diem-diemnib banɛ da bɛ sankan win la da nɔŋnɛ ba yɛ koot nɛ taai. Amaa yʋʋm tusir kɔbiswai nɛ pisnii nam la saŋa, ninsabilis laasʋg nam da yɛɛtnɛ dashiki ye ba paali ba buudi. South Africa yʋʋma laasʋg yinne ka di yʋʋr an Ladysmith Black Mambazo', da yɛɛtnɛ dashiki nam saŋa pamm. Nɛ da paal ye ba anɛ Africa dim gaad Zulu nam. 

## Gbanvɛɛnsa
Gold Coast

**Gold Coast** da anɛ British dim sʋ'ʋlʋm dinɛ bɛ ku'otita'ar dinɛ bɛ Guinea kani bɛ Afrika ya- tuona dinɛ yit yʋʋm  1821 ti paae banɛ yʋ'ʋn da sʋ'ʋgi ba mɛŋ yʋʋm 1957 la ni ka ba yʋ'ʋr yʋ'ʋn an Ghana la. Gold Coast mɛŋ la da da yʋ'ʋr dinɛ mɔr sʋ'ilʋm anaasi. Ka di da anɛ Gold Coast mɛŋ, Ashanti, Northern Territories nɛ British Togoland sʋ'ʋlʋm.

Yiiga Na'asaapielis bani da ken yiiga na anɛ Portuguese bɛ yʋʋm 1471 la ni. Ba da ka ninsabilis nam sʋ'ʋlʋm bɛ bɛdigʋ, dinɛ ka bɛdigʋ la pʋʋgʋn mɔr sanlima ba tintanin la. Yʋʋm 1483 la ni, Portuguese la da ken na yi ba dʋ'ʋsi ba tɔlʋg pʋʋgʋn. Ba da mɛn Elmina Castle, bani da an yiiga European bani da zi'in Gold Coast. Dinɛ da yii anina la ba da paam yammis nɛ sanlima, ka tɔlʋm na'asaala'ad nwɛnnɛ sʋ'ʋs, simiis, gɔtis nɛ malli. Ka labaar yʋ'ʋn zɔ lallig ka ye ba tɔlʋg kennɛ tuon ka British, Dutch, Danish, Prussian nɛ Swedish kpikpinib zɔɔ paana mɛn. Ka European dim la yʋ'ʋm zi'eli ba tanb ku'om la nɔɔrin. Din ka Gold Coast da an yʋ'ʋri tis sʋ'ʋlʋm la ka di yinɛ  Europeans dim la ni bɔzʋgɔ la'asʋma da bɛ zi'ig la ni.

## Gbanvɛɛnsa
Asuogyaman constituency

Thomas Apem Nyarko an wadmaan tis Asuogyaman constituency la. o da anɛ ma'asim tiig na'adɔɔg na'anya'ad, ka zi'en nya'a wadmaanib kuk la ka ba vɔɔt ka o di kuk la nɛ vɔɔtnam 1,135. Thomas da di kuk la ka bas wabʋg na'adɔɔg nid Kofi Osei Ameyaw

## wadmaanib

## Gbanvɛɛnsa
Sefwi-Akontombra District

**Sefwi-Akontombra District** anɛ distirik nam awai banɛ bɛ Western North Region, Ghana la yinne. 

Di da paasnɛ Sefwi-Wiawso District kanɛ da zuoe la yʋʋm tusir, kɔbiswai nɛ pisnii nɛ anii (1988) la ni, ka ba da nwaae li yi ka bas Sefwi-Bibiani District Council, ti paae sankanɛ ka ba da lɛ nwaae Ya-dagɔbʋg tuon baba la ka di lieb Sefwi-Akontombra District yʋʋm tusa ayi nɛ anii nwadisa ayi la dabpisi nɛ awai daar (29 February 2008); dinɛ kpɛlim la yʋʋn da anɛ Sefwi-Wiawso District (dinɛ ka ba da yuolim tiakidi di keŋ municipal ziesim yʋʋm tusa ayi nɛ piinɛ ayi nwadisa atan la nni (ka di da pinil tʋʋma yʋʋm tusa ayi nɛ piinɛ ayi nwadisa ayuobʋ la dabpisi nɛ anii daar la (28 June 2012) ka an Sefwi-Wiawso Municipal District. 

Distirict asambile la bɛnɛ Ya-datiʋŋ nyaaŋ baba lɛbid Western North Region ka Akontombra aan di tempʋtitaar.

## Gbanvɛɛnsa
Sefwi-Wiawso Municipal

**Sefwi-Wiawso Municipal District** paasnɛ distirik nam awai banɛ bɛ Western North Region sʋʋlim, Ghana la. 

Ba da maali li ka di an distirik assambile nɛ yʋʋm tusir, kɔbiswai nɛ pisnii nɛ anii (1988) la ni ka ba da buoni di ye Sefwi-Wiawso District, ti paae sankanɛ ka ba da nwaae distirik la datiʋŋ lɛbid tuon baba maal Sefwi-Akontombra District bɛ yʋʋm tusa ayiu nɛ anii nwadisa ayi la dabpisi nɛ awai daar (29 February 2008); ka zinikanɛ kpɛlim ka an Sefwi-Wiawso District, ka ba da yuolim ʋki di ka di lieb municipal distirik assambile ziesim bɛ yʋʋm tusa ayi nɛ piinɛ ayi nwadisa atan (March 2012) (ka di da pinil yʋʋm tusa ayi nɛ piinɛ ayi nwadisa ayuobʋ dabpisi nɛ anii daar (28 June 2012) ka lieb Sefwsi-Wiawso Municipal District. 

Munisipal la sʋʋlim bɛnɛ Ya-datiʋŋ nyaaŋ lɛbid Western North Region baba ka Wiawso aan di tɛmpʋtitaar.

## Gbanvɛɛnsa
Suaman District

**Suaman District** paasnɛ distirik nam awai banɛ bɛ Western North Region sʋʋlim, Ghana. 

Ba da maali li ka di an distirik assambile yinɛ Aowin/Suaman District la nib ɛ yʋʋm tusir, kɔbiswai nɛ pisnii nɛ anii (1988) la ka ba da buoni di ye Aowin-Amenfi District Council la, ti paae sankanɛ ka ba da nwaae distirik la datiʋŋ lɛbid tuon baba maal Suaman District bɛ yʋʋm tusa ayi nɛ piinɛ ayi la nwadisa ayuobʋ la dabpisi nɛ anii daar (28 June 2012); ka zinikanɛ kpɛlim la tiaki an  Aowin District (ka di da pinil yʋʋm tusa ayi nɛ piinɛ ayɔpɔi nwadisa piinɛ yinne dabpii nɛ ayuobʋ daar (16 November 2017) (zuŋir daar da an 15 March 2018) lieb Aowin Municipal District). 

Distirik assambile la bɛnɛ Western North Region Ya-datiʋŋ baba ka Dadieso aan di tɛmpʋtitaar.

## Gbanvɛɛnsa